Publication: Magyar Közlöny
Issue: MK-2011-100 (Year: 2011, Number: 100)
Era: contemporary
Section: 3. melléklet a 176/2011. (VIII. 31.) Korm. rendelethez
Paragraph Index: 519

e) különbözõ idõtávokon belül javasolható beavatkozások, mint például a következõk: – a rögzített út menti akadályok eltávolítása vagy védelme, – sebességhatárok csökkentése és azok betartása helyi kikényszerítésének erõsítése, – láthatósági viszonyok javítása a különbözõ idõjárási és fényviszonyok (nappali és éjszakai láthatóság) mellett, – az útmenti berendezések, például a közúti visszatartó rendszerek közlekedésbiztonsági állapotának javítása, – a közúti jelzések és útburkolati jelek következetességének, láthatóságának, olvashatóságának és elhelyezésének (például akusztikus bordák alkalmazása) javítása, – sziklaomlás, földcsuszamlás és lavina elleni védelem, – az útburkolatok csúszásellenállásának/egyenetlenségének javítása, – a közúti visszatartó rendszerek áttervezése, – elválasztósáv létrehozása vagy paramétereinek javítása, – az elõzési sáv elrendezésének módosítása, – a csomópontok forgalombiztonságának növelése, ideértve a közút és a vasút szintbeni keresztezõdéseit is, – a vonalvezetés megváltoztatása, – az út szélességének megváltoztatása, burkolt leállósáv létesítése, – forgalomirányítási és ellenõrzési rendszerek telepítése, – a védtelen úthasználókkal való konfliktusok lehetõségének csökkentése, – az út korszerûsítése a jelenleg hatályos tervezési elõírások szerint, – az útburkolatok helyreállítása vagy cseréje, – intelligens közlekedési jelzõtáblák használata, – az intelligens közlekedési rendszerek és telematikai szolgáltatások fejlesztése az interoperabilitás biztosítására, vészhelyzetek esetére és jelzési célokra.

Source: https://magyarkozlony.hu/hivatalos-lapok/313cdf9292c89c28cf98448d40cc811de9fe411e/dokumentumok/c73ceb82ab854f9e67816d33334ba645b1d8449d/letoltes